
JUDEȚUL CĂLăRAȘI					                                   
CONSILIUL JUDEȚEAN CĂLĂRAȘI

HOTĂRÂRE
privind aprobarea bugetului de venituri și cheltuieli 
al Administrației Portuare Călărași S.A. pe anul 2026     

             Consiliul Județean Călărași, întrunit în sedința ordinară din 28.05.2026,
	  Având în vedere:
- raportul Direcţiei Economice, înregistrat sub nr. 8913 din 27.05.2026;
- avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
- adresa Administrației Portuare Călărași S.A., nr. 173 din 14.05.2026, înregistrată la Consiliul Județean Călărași sub nr. 8887 din data de 27.05.2026;
- prevederile art. 4 alin. (1) lit. c), art. 6 alin. (1), art. 9 alin. (1) și alin. (3) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, aprobată cu completări prin Legea nr. 47/2014, cu modificările și completările ulterioare;
- prevederile Ordinului ministrului finanţelor publice nr. 3818/2019 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia;
- prevederile Legii bugetului de stat pe anul 2026, nr. 43/2026;
- prevederile Hotărârii Consiliului Județean nr. 67/2026 privind înființarea Administrației Portuare Călărași S.A.;
   - prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificarile si completarile ulterioare; 
   - prevederile Ordonanţei Guvernului nr. 64/2001 privind repartizarea profitului la societățile naționale, companiile naționale și societățile comerciale cu capital integral sau majoritar de stat, precum și la regiile autonome, aprobată cu modificări şi completări prin Legea nr. 769/2001, cu modificarile si completarile ulterioare; 
   - prevederile Ordonanţei Guvernului nr. 22/1999 privind administrarea porturilor și a căilor navigabile, republicată, cu modificarile si completarile ulterioare; 
   - prevederile Ordonanţei de urgenţă a Guvernului nr. 109/2011 privind guvernanța corporativă a întreprinderilor publice, aprobată cu modificări şi completări prin Legea nr. 111/2016; 
 - prevederile art. XXXIII - XXXVIII din Ordonanţa de urgenţă a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificarile si completarile ulterioare;
- prevederile art. 173 alin. (1) lit. a), d), f), alin. (2) lit. d) şi alin. (5) lit. q) din Ordonanta de urgenta a Guvernului nr. 57/2019 privind Codul administrativ, cu modificarile si completarile ulterioare;
In temeiul art. 196 alin. (1) lit. a) din Ordonanta de urgenta a Guvernului nr. 57/2019 privind Codul administrativ, cu modificarile si completarile ulterioare,

HOTĂRĂȘTE:

Art. 1. - Se aprobă bugetul de venituri și cheltuieli al Administrației Portuare Călărași S.A., pe anul 2026, conform anexelor nr. 1 - 4 care fac parte integrantă din prezenta hotărâre.
Art. 2. - Directia Economica și Administrația Portuară Călărași S.A. vor duce la îndeplinire prevederile prezentei hotărâri.
       Secretarul General al Județului prin Compartimentul Cancelarie Consiliu si Editare Monitor Oficial, va comunica prezenta hotărâre cu caracter individual: Prefectului Judeţului Călăraşi, Preşedintelui Consiliului Judeţean Călăraşi, Direcției Economice și Administrația Portuară Călărași S.A.. 

   PREȘEDINTE,
ec. Vasile ILIUȚĂ                                                                                 CONTRASEMNEAZĂ,
                                                                                            SECRETARUL GENERAL AL JUDEȚULUI,           
                                                                                                           Anca - Mirela ȘTEFĂNESCU

Adoptată la Călărași,
Astăzi  28.05.2026,
                   Redactată de Consilier, 
                   Constantinescu Marcela, în 4 exemplare. 

